119. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1003 της 24/30 Οκτ. 1980 (ΦΕΚ Α΄ 253) Περί ορισμού ανωτάτου ορίου ηλικίας προσλαμβανομένου προσωπικού εις θέσεις του άρθρ. 9 του Νόμ. 993/79 των Οργανισμών Απασχολήσεως Εργατικού Δυναμικού (ΟΑΕΔ) και Εργατικής Εστίας. Έχοντες υπ’ όψει: Τας διατάξεις: α)του άρθρ. 10 του Νόμ. 993/79 «περί του επί συμβάσει εργασίας ιδιωτικού δικαίου προσωπικού του Δημοσίου, των Οργανισμών Τοπικής Αυτοδιοικήσεως και των ΝΠΔΔ». β)την υπ’ αριθ. 942/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας της Κυβερνήσεως και Εργασίας, αποφασίζομεν: Άρθρον μόνον.-1.Δια το προσλαμβανόμενον προσωπικόν εις τας, ως κάτωθι θέσεις επί συμβάσει εργασίας ιδιωτικού δικαίου αορίστου χρόνου του Οργανισμού Απασχολήσεως Εργατικού Δυναμικού, περί των οποίων αι διατάξεις του άρθρ. 24 του Β.Δ. 404/1971, του άρθρου μόνου του Π.Δ. 350/1973 και του άρθρ. 5 του Νόμ. 254/1976, ορίζεται ανώτατον όριον ηλικίας α)το 50όν δια τας ειδικότητας θερμαστών, μαγείρων, κηπουρών, καθαριστριών, επιστατών, νυκτοφυλάκων, θυρωρών, ειδικευμένων εργατών συντηρήσεως κτιρίων και β)το 40όν δια τας ειδικότητας ιατρών και δημοσιογράφων. «γ)το 45ον δια της ειδικότητας οδηγών αυτοκινήτων, οδηγών βαρέων οχημάτων, ηλεκτροτεχνιτών, υδραυλικών, ξυλουργών και πρακτικών εκπαιδευτών». Η περίπτ. γ προστέθηκε ως άνω από το Π.Δ. 447/4/8 Μαΐου 1981 (ΦΕΚ Α΄ 123). Ήδη βλέπε και άρθρο μόνο του Π.Δ. 219/8-13 Ιουν. 1984 (ΦΕΚ Α΄ 83) (κατωτ. αριθ. 158). 2.Δια το προσλαμβανόμενον προσωπικόν εις τας θέσεις επί συμβάσει εργασίας ιδιωτικού δικαίου αορίστου χρόνου του Οργανισμού Εργατικής Εστίας, περί ων αι διατάξεις του άρθρ. 27 του Π.Δ. 2/1977 ειδικότητος καθαριστριών, ανώτατον όριον ηλικίας ορίζεται το 50όν έτος.

[Source: greek_legal_code_raptarchis | Tokens: 1556]